
**SREDA, 6.5.2020**

****

Pozdravljen/a.

Nikar se ne čudi. Malce sem spremenila urnik. A še vedno bo dovolj časa za sprostitev zunaj.


|  |  |
| --- | --- |
| SLOVENSKI JEZIK (1) | NAVODILA ZA OCENJEVANJE ZNANJA  DEŽELA PRAVLJIC |
| MATEMATIKA (2) | PISNO DELJENJE ŠTIRIMESTNEGA DELJENCA IN DVOMESTNEGA DELITELJA  DZ str. 21  Znam za več str. 56 in str.57/3.nal. |
| ŠPORT (1 URA) | GIMNASTIČNE VAJE  HOJA PO GREDI |


****

**SLOVENSKI JEZIK (1 URA)**

Navodila za tvoje delo:

Pošiljam ti povezavo do včerajšnjega dopoldanskega prazničnega oglašanja iz Dvorane prve slovenske vlade, če si je nisi utegnil pogledati ali bi si še kaj rad ponovno ogledal.

<https://www.youtube.com/watch?v=q7RvOXLfGxk&feature=emb_title&fbclid=IwAR1OFUbogusOOoyWbbgkV2tw_cDLLkAs798720tMFAdTThimIWE9c-vuFxc>




1. Danes boš dobil/a navodila za ocenjevanje znanja.
2. Ob občinskem prazniku me je tako prevzelo poslušanje pravljic, da sem za **vsebino ocenjevanja izbrala temo DEŽELA PRAVLJIC**. Ja, pripovedovali si bomo pravljice in se na to dobro pripravili☺ Kako lepo je prisluhniti dobrim pripovedovalcem pravljic, kajne?
3. V priponki ti pošiljam kar dolg seznam pravljic. Med njimi si **izberi eno, ki je še ne poznaš** in je **primerno dolga tvojim bralnim zmožnostim**.
4. Večrat jo preberi, da jo boš dobro razumel/a.
5. **V Wordov document napiši dobro obnovo**. Spomni se, kako pišemo obnovo (smiselno razdeli besedilo na odstavke, ne uporabljaj govora oseb, vsebina naj ne bo preveč strnjena ne preveč podrobna, da jo bodo poslušalci razumeli).

**🖂**@**Zapisano obnovo mi boš oddal do 12.5.2020, da jo bom pregledala**.

1. Tvoja naslednja naloga bo, da se boš pripravil na govorni nastop- pravljico boš s pomočjo svoje zapisane obnove **čim bolj doživeto pripovedoval**. List z obnovo boš imel za oporo, zato ti ni potrebno znati čisto na pamet. Za to boš imel **čas do 19.5.2020**.
2. Od 19.5.2020 dalje se bomo srečevali preko video klica v skupinah in si pripovedovali pravljice.
3. Kriteriji za ocenjevanje so naslednji:

|  |
| --- |
| 1. **Izbereš** primerno pravljico svojim bralnim zmožnostim (ne prelahke, ne pretežke) in jo večkrat **prebereš**. |
| 1. **Razumeš** vsebino pravljice. |
| 1. **Napišeš** dobro obnovo (ne preveč podrobno in ne preveč strnjeno), ki jo pošlješ v pregled učiteljici. |
| 1. **Pripraviš govorni nastop**- doživeto pripovedovanje pravljice ob pomoči obnove. |
| 1. **Govoriš** knjižno, razločno, glasno in ravno prav hitro. |
| 1. Govorni nastop ne sme biti daljši od 5-ih minut. |


1. Danes je tvoja naloga, da IZBEREŠ ENO PRAVLJICO IN JO VEČKRAT PREBEREŠ, DA JO BOŠ DOBRO RAZUMEL. Lahko jo bereš naglas svojim domačim.



Potem pa se drži časovnih rokov:

- 12.5.2020 za oddajo OBNOVE v Wordovem dokumentu

- 19.5.2020 za pripravo na doživeto PRIPOVEDOVANJE

**MATEMATIKA (2 uri)**

**Navodila za tvoje delo:**

1. Na povezavi si **oglej pisno deljenje 4-mestnega števila z 2-mestnim (pri tem zasukaj glavo☺, ker sem tako posnela posnetek)**

1533:21=? <https://www.youtube.com/watch?v=SWHTWwc9Sv4>

2052:38=? <https://www.youtube.com/watch?v=qhev1OLnoUY&t=21s>

1738:47=? <https://www.youtube.com/watch?v=jSiTrECxTJM>

3852:46=? <https://www.youtube.com/watch?v=5qcBeEZf9Ms>


1. **Zapis v zvezek**: spodnje račune, ki si jih videl na posnetku, **reši še sam** in jih preglej s pomočjo posnetka na zgornji povezavi

|  |
| --- |
| PISNO DELJENJE ŠTIRIMESTNEGA DELJENCA IN DVOMESTNEGA DELITELJA  20  1 5 3 3 : 21 = 7 3 Preizkus: 73 ∙ 21  0 6 3  0 0 ost.  40  2 0 5 2 : 38= 5 4 Preizkus: 54 ∙ 38  1 5 2  0 0 ost.  50  1 7 3 8 : 47= 3 6 Preizkus: 36 ∙ 47  3 2 8  4 6 ost.  50  3 8 5 2 : 46= 8 3 Preizkus: 83 ∙ 46  1 7 2   1. 4 ost. |

1. Oglej si **postopek pisnega deljenja v DZ str. 20.**

Kateri način pisnega deljenja ti je bolj všeč- DALJŠI (ko pri računanju ostanka pišeš vse račune) ali KRAJŠI (ko pri računanju ostanka računaš na pamet in zapisuješ le ostanke).

1. **Reši DZ** str. 21.
2. Nalogo si po reševanju še preglej.



**ŠPORT (1 ura)**

**Navodila za tvoje delo:**


1. Najprej naredi gimnastične vaje s pomočjo naslednjega videa:

<https://video.arnes.si/portal/asset.zul?id=DRKIrPWPOHN9VhsZTJBnnTiQ>

****

1. Začenjamo z gimnastiko: **HOJA PO GREDI**

Pojdi pred hišo ali v naravo in poišči **nekaj podobnega gredi (zidek, hlod drevesa…)** in poizkušaj hoditi po njej na vsaj 5 od naslednjih predlogov:

* + - *Hodi počasi po gredi naprej*. Roki imej v različnih položajih: odročeni, za hrbtom, eno gor in drugo dol, obe gor. V kakšnem položaju imaš najboljše ravnotežje?
    - *Hodi do konca gredi, naredi sonožni obrat* (stopi na prste in se zasukaj, ne da bi pri tem dvignil nogi), nato hodi nazaj na začetek gredi.
    - *Hodi po gredi v stran*.
    - Hodi do sredine gredi, *počepni*, zadrži ta položaj tri sekunde, vstani in pojdi do konca gredi.
    - Hodi po gredi do konca, na koncu gredi počepni, v počepu se obrni za 180° in hodi na začetek gredi.
    - Počasi hodi po gredi, roki odroči, pri vsakem koraku stojno nogo rahlo pokrči, z drugo pa “zajemi vodo”.
    - Na gredi *poklekni na vse štiri, eno nogo dvigni in iztegni nazaj*.
    - Po gredi *hodi po vseh štirih napre*j (po dlaneh in stopalih).
    - *Hodi v stran*, pri tem križaj nogi.
    - Na sredini gredi je npr. *karton, pojdi po gredi do njega, poberi ga, položi na glavo* in hodi naprej do konca.
    - Hodi po gredi naprej, nazaj, v stran, pri tem v rokah drži žogo.
    - Hodi do sredine gredi, nato naredi razovko. Položaj poskusi zadržati tri sekunde.

NE POZABI NA VARNOST☺